रात्रि का ध्यान होता है सबसे ज़रूरी, ऐसे आज़माएँ
रात्रि का ध्यान जब आप बिस्तर पर सोने जाते हैं, तभी बिस्तर पर लेटे हुए ही करना है।
posted on 03/31/2019 20:00:00
रात्रि की चर्या को हममे से ज़्यादातर लोग अपनाते ही नहीं हैं। लोग दिन की शुरुआत को तो तरजीह देते हैं और अपनी दिन की शुरुआत करने के लिए बाक़ायदा नियम बनाते हैं और उन्हें फ़ॉलो करते हैं, लेकिन रात्रि को सोते समय हमें क्या करना चाहिए ये बहुत से लोगों को नहीं पता। आपको बता दें कि रात को सोने से पहले ध्यान करना बहुत ही ज़रूरी होता है। रात्रि का ध्यान जब आप बिस्तर पर सोने जाते हैं, तभी बिस्तर पर लेटे हुए ही करना है और ध्यान करते-करते सो जाना है। से आराम से बिना किसी तनाव और तैयारी के करना होता है।
वास्तव में सोने का पूरा क्रम ही एक ध्यान बन सकता है। आपको बता दें कि रात्रि को सोते समय जो हमारा अंतिम विचार होता है, वही नींद को प्राप्त होता है और पिर पूरी रात हम उसी के सपने देखते रहते हैं। इसलिए ज़रूरी है कि हम रात्रि को ध्यान से ही सोयें। फर्ज कीजिए कि आप रात को क्रोध में सोते हैं, जो फिर पूरी रात आपको वैसे ही सपने आयेंगे और जब आप सुबह उठेंगे तो आपका पहला मनोभाव भी क्रोध का ही होगा।
रात को जब हम सोयें तो ध्यान के साथ सोयें और गहरी नींद पूरी तरह से शान्ति के साथ लें। नींद ऐसी होनी चाहिए जिसमें सपने न आयें, यानी कि हमारी नींद सपनों से शून्य होनी चाहिए, ऐसे कि नींद गहरी नदी बन जाये। इसके लिए शरीर को ऐसे ढील देकर सोयें कि मानों शरीर में कोई जान ही नहीं है। इस दौरान कुछ भी सोचने से बचें। ऐसे करने से आपको गहरी नींद आ जाएगी।